କେନ୍ଦ୍ରାପଡ଼ା, ମେ ୨୭ (ଲୋକାଲ ୱାୟାର): ଲକ୍ ଡାଉନ ଯୋଗୁଁ ମଣିପୁରର ରାଜଧାନୀ ଇମ୍ଫାଲର ବିଭିନ୍ନ ନିର୍ମାଣ ସଂସ୍ଥାରେ ନିୟୋଜିତ କେନ୍ଦ୍ରାପଡ଼ା ଜିଲ୍ଲାର ୫ ଶହରୁ ଅଧିକ ପାଇପ ମିସ୍ତ୍ରୀ ଫସି ରହିଛନ୍ତି । ବିମାନ ଯୋଗେ ଫେରାଇ ଆଣିବାକୁ ସେମାନେ ସରକାରଙ୍କୁ ଆକୁଳ ନିବେଦନ କରିଛନ୍ତି ।
ଓଡ଼ିଶା ସରକାର ସ୍ୱତନ୍ତ୍ର ବିମାନ ଯୋଗେ ସେମାନଙ୍କୁ ଫେରାଇ ଆଣନ୍ତୁ ବୋଲି ଫସି ରହିଥିବା କିଛି ବ୍ୟକ୍ତି ଭିଡିଓ ବାର୍ତ୍ତା ପଠାଇଛନ୍ତି ।
ଆମେ ଦୁଇ ମାସରୁ ଅଧିକ ସମୟ ହେଲା ଏଠାରେ ଫସି ରହିଛୁ । ଏବେ ଆମେ ଘରକୁ ଫେରିବା ପାଇଁ ବ୍ୟାକୁଳ ।
ନିକଟସ୍ଥ ବିମାନ ବନ୍ଦର ଗୌହାଟୀରେ ହୋଇଥିବାରୁ ଇମ୍ଫାଲରୁ ଗୌହାଟୀ ଯିବା ପାଇଁ ସରକାର ମାଗଣା ଟିକଟ ବ୍ୟବସ୍ଥା କରିବାକୁ ଫୋନ ଯୋଗେ ଅନୁରୋଧ କରିଛନ୍ତି ଆଳି ବ୍ଲକ ଦୈତାରୀପୁର ଗାଁର କୈଳାଶ ଚନ୍ଦ୍ର ମଲ୍ଲିକ ।
କୈଳାଶ ନିଜ ଫୋନ ନମ୍ବର( ୯୮୫୬୧୪୩୯୨) ପ୍ରଦାନ କରି ଉତ୍ତର ପୂର୍ବ ରାଜ୍ୟ ମଣିପୁରରେ ଫସି ରହିଥିବା ପାଇପ ମିସ୍ତ୍ରୀଙ୍କ ସମସ୍ୟା ପ୍ରତି କର୍ତ୍ତୃପକ୍ଷଙ୍କ ଦୃଷ୍ଟି ଆକର୍ଷଣ କରିବାକୁ ଉଦ୍ୟମ କରିଛନ୍ତି ।
ଘରକୁ ଫେରିବା ପାଇଁ ପଞ୍ଜିକରଣ କରିଥିଲେ ମଧ୍ୟ ସେମାନଙ୍କୁ କେବେ ଫେରାଇ ଅଣାଯିବ ସେ ନେଇ ରାଜ୍ୟ ସରକାର ନିର୍ଦ୍ଦିଷ୍ଟ ଭାବେ ଜଣାଇ ନାହାନ୍ତି । କେତେଦିନ ଏଠାରେ ଫସି ରହିବୁ ଜାଣିନାହୁଁ ବୋଲି କୈଳାଶ କହିଛନ୍ତି ।
ଗାଁରେ ଘର ଲୋକ ବ୍ୟସ୍ତ ହେଉଛନ୍ତି । ମଣିପୁର କିମ୍ବା ଓଡ଼ିଶା ସରକାର ବିମାନ ଯୋଗାଡ଼ କରି ଇମ୍ଫାଲରୁ ଆମକୁ ଫେରାଇ ନିଅନ୍ତୁ । ଆମର ସବୁ ରୋଜଗାର ସରି ଆସିଲାଣି । ବହୁ କଷ୍ଟରେ ଦିନ କାଟୁଛୁ ବୋଲି କହିଛନ୍ତି ରାଜକନିକା ବ୍ଲକ ନମତରା ଗାଁର ଗୋଲେଖ ରାଉତ ।
ଓଡ଼ିଶାରେ ନିଯୁକ୍ତି ସୁଯୋଗ ନଥିବାରୁ ଦୁଇ ବର୍ଷ ତଳେ ମଣିପୁର ଆସିଥିଲି । କୋଭିଡ-୧୯ ଯୋଗୁଁ ନିର୍ମାଣ ସଂସ୍ଥାଗୁଡିକ କାମ ବନ୍ଦ ରଖିଥିବାରୁ ରୋଜଗାର ଆଶା ମଉଳି ଯାଇଛି ।
ଗାଁକୁ ଫେରି ପରିବାର ସହ ରହିବାକୁ ଚାହୁଁଛି । ହେଲେ ସବୁକିଛି ଅନିଶ୍ଚିତ ଲାଗୁଛି ବୋଲି ରାଜକନିକା ବ୍ଲକର ପଣସଗଣ୍ଡା ଗାଁର ପ୍ରଭାତ ସାମଲ କହିଛନ୍ତି ।
ମଣିପୁରରେ ଫସିଥିବା ପାଇପ ମିସ୍ତ୍ରୀମାନଙ୍କୁ ଫେରାଇ ଆଣିବାକୁ ସେମାନଙ୍କ ବାପାମା ଓ ଅଭିଭାବକମାନେ ବୁଧବାର ଜିଲ୍ଲା ଶ୍ରମ ଅଧିକାରୀଙ୍କ ନିକଟରେ ଦାବି ଜଣାଇଛନ୍ତି ।
ମଣିପୁରରେ ଫସି ରହିଥିବା ପାଇପ ମିସ୍ତ୍ରୀଙ୍କ ସମ୍ପର୍କରେ ଜିଲ୍ଲା ପ୍ରଶାସନ ପକ୍ଷରୁ ଶ୍ରମ କମିଶନରଙ୍କୁ ସୂଚନା ଦିଆଯାଇଛି । ପ୍ରଶାସନ ଖୁବ ଶୀଘ୍ର ସେମାନଙ୍କୁ ଫେରାଇ ଆଣିବା ବ୍ୟବସ୍ଥା କରିବ ବୋଲି କେନ୍ଦ୍ରାପଡ଼ା ଜିଲ୍ଲା ଶ୍ରମ ଅଧିକାରୀ ରାମଚନ୍ଦ୍ର ନାୟକ କହିଛନ୍ତି ।
୩୦ ପ୍ରବାସୀଙ୍କ ଠାରେ କରୋନା ପଜିଟିଭ ଚିହ୍ନଟ, ମଧ୍ୟ ପ୍ରାଚ୍ୟ ଦେଶରେ କରୋନା ଭୂତାଣୁ ଆକ୍ରାନ୍ତ ହୋଇ ୩ ଜଣଙ୍କ ସନ୍ଦିଗ୍ଧ ମୃତୁ୍ୟ ଓ ହରିଆନାରେ ଜଣେ ପ୍ରବାସୀଙ୍କ ଆତ୍ମହତ୍ୟା ପରେ ପାଇପ ମିସ୍ତ୍ରୀ ରାଜଧାନୀ ଭାବେ ପରିଚିତ କେନ୍ଦ୍ରାପଡ଼ା ଜିଲ୍ଲାର ପଟ୍ଟାମୁଣ୍ଡାଇ, ମହାକାଳପଡ଼ା ଓ ରାଜନଗର ବ୍ଲକର ଅନେକ ପରିବାରର ସାମାଜିକ ଓ ଆର୍ଥିକ ନିରାପତ୍ତା ବିପନ୍ନ ହୋଇପଡିଛି ।
ଲକ୍ ଡାଉନ ଯୋଗୁଁ ବିଭିନ୍ନ ରାଜ୍ୟରେ ପାଇପ ମିସ୍ତ୍ରୀମାନେ ଫସି ରହିଛନ୍ତି । ପ୍ରବାସରେ ଥିବା ଅଭିଜ୍ଞ ପାଇପ ମିସ୍ତ୍ରୀମାନେ ଗତ ଚାରି ଦଶନ୍ଧି ଧରି କୋଟି କୋଟି ଟଙ୍କା ଘରକୁ ପଠାଇ ଗ୍ରାମୀଣ ଅର୍ଥନୀତିକୁ ସମୃଦ୍ଧ କରି ଆସୁଥିଲେ ।
ହେଲେ କରୋନା ଭୂତାଣୁ ଅନେକଙ୍କ ଜୀବିକା ଛଡ଼ାଇ ନେଇଛି । ଏହି ପ୍ରବାସୀମାନଙ୍କୁ ସରକାର ଘରକୁ ଫେରାଇ ଆଣିବା ଉଚିତ ବୋଲି କେନ୍ଦ୍ରାପଡ଼ାର ଶ୍ରମିକ ନେତା ଜଗଜ୍ଜୀବନ ଦାସ ଦାବି କରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
